CELEX: 32010R0574
Language: sl
Date: 2010-06-30 00:00:00
Title: Uredba Komisije (EU) št. 574/2010 z dne 30. junija 2010 o spremembi Uredbe (ES) št. 1126/2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta glede mednarodnih standardov računovodskega poročanja (MSRP) 1 in 7  (Besedilo velja za EGP )

1.7.2010   
            
            
               SL
            
            
               Uradni list Evropske unije
            
            
               L 166/6
            
         UREDBA KOMISIJE (EU) št. 574/2010
   z dne 30. junija 2010
   o spremembi Uredbe (ES) št. 1126/2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta glede mednarodnih standardov računovodskega poročanja (MSRP) 1 in 7
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1606/2002 Evropskega parlamenta in Sveta z dne 19. julija 2002 o uporabi mednarodnih računovodskih standardov (1) in zlasti člena 3(1) Uredbe,
   ob upoštevanju naslednjega:
   
               (1)
            
            
               Z Uredbo Komisije (ES) št. 1126/2008 (2) so bili sprejeti nekateri mednarodni standardi in pojasnila, ki so obstajali 15. oktobra 2008.
            
         
               (2)
            
            
               Upravni odbor za mednarodne računovodske standarde (UOMRS) je 28. januarja 2010 objavil spremembo mednarodnega standarda računovodskega poročanja (MSRP) 1 Omejeno izvzetje iz primerjalnih razkritij MSRP 7 za podjetja, ki prvikrat uporabijo MSRP (v nadaljnjem besedilu: sprememba MSRP 1). Ob zavedanju, da podjetja, ki prvikrat uporabijo MSRP, ne morejo uveljavljati oprostitve v zvezi s spremembo primerjalnih razkritij, predvidene v MSRP 7 za merjenja poštene vrednosti in likvidnostno tveganje, če se navedena primerjalna obdobja končajo pred 31. decembrom 2009, je namen spremembe MSRP 1 zagotoviti dodatno oprostitev za navedena podjetja.
            
         
               (3)
            
            
               Posvetovanje s skupino tehničnih strokovnjakov Evropske svetovalne skupine za računovodsko poročanje (EFRAG) potrjuje, da sprememba MSRP 1 izpolnjuje tehnična merila za sprejetje, določena v členu 3(2) Uredbe (ES) št. 1606/2002. Svetovalna skupina za presojo mnenj o računovodskih standardih je v skladu s Sklepom Komisije št. 2006/505/ES z dne 14. julija 2006 o ustanovitvi Svetovalne skupine za presojo mnenj o računovodskih standardih, ki bo svetovala Komisiji glede objektivnosti in nevtralnosti mnenj Evropske svetovalne skupine za računovodsko poročanje (EFRAG) (3), preučila mnenje EFRAG o potrditvi in svetovala Komisiji, da je mnenje dobro uravnoteženo in objektivno.
            
         
               (4)
            
            
               Sprejetje spremembe MSRP 1 posledično pomeni spremembe mednarodnega standarda računovodskega poročanja (MSRP) 7, da se zagotovi skladnost med mednarodnimi računovodskimi standardi.
            
         
               (5)
            
            
               Uredbo (ES) št. 1126/2008 je zato treba ustrezno spremeniti.
            
         
               (6)
            
            
               Ukrepi, predvideni s to uredbo, so v skladu z mnenjem Računovodskega regulativnega odbora –
            
         SPREJELA NASLEDNJO UREDBO:
   Člen 1
   Priloga k Uredbi (ES) št. 1126/2008 se spremeni:
   
               (1)
            
            
               Mednarodni standard računovodskega poročanja (MSRP) 1 se spremeni, kakor je navedeno v Prilogi k tej uredbi;
            
         
               (2)
            
            
               MSRP 7 se spremeni, kakor je navedeno v Prilogi k tej uredbi.
            
         Člen 2
   Posamezna družba začne uporabljati spremembe MSRP 1 in MSRP 7, kakor so navedene v Prilogi k tej uredbi, najpozneje z datumom začetka svojega prvega poslovnega leta, ki se začne po 30. juniju 2010.
   Člen 3
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 30. junija 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 243, 11.9.2002, str. 1.
   
      (2)  UL L 320, 29.11.2008, str. 1.
   
      (3)  UL L 199, 21.7.2006, str. 33.
   
      PRILOGA
      
         MEDNARODNI RAČUNOVODSKI STANDARDI
      
      
                  MSRP 1
               
               
                  Sprememba MSRP 1 Omejeno izvzetje iz primerjalnih razkritij MSRP 7 za podjetja, ki prvikrat uporabijo MSRP
                  
               
            
                  MSRP 7
               
               
                  Sprememba MSRP 7 Finančni instrumenti: Razkritja
                  
               
            
         Razmnoževanje je dovoljeno znotraj Evropskega gospodarskega prostora. Vse obstoječe pravice so pridržane zunaj EGP, z izjemo pravice do razmnoževanja za osebno ali drugo pošteno uporabo. Dodatne informacije so na voljo na spletni strani UOMRS: www.iasb.org
      
      
         OMEJENO IZVZETJE IZ PRIMERJALNIH RAZKRITIJ MSRP 7 ZA PODJETJA, KI PRVIKRAT UPORABIJO MSRP
         (Sprememba MSRP 1)
         
            Sprememba MSRP 1
         
         
            
               Prva uporaba Mednarodnih standardov računovodskega poročanja
            
         
         Doda se 39.C člen.
         DATUM UVELJAVITVE
         
                     39C
                  
                  
                     
                        Z Omejenim izvzetjem iz primerjalnih razkritij MSRP 7 za podjetja, ki prvikrat uporabijo MSRP (Sprememba MSRP 1, ki je bil izdana januarja 2010) je bil dodan E.3 člen. Podjetje mora uporabljati navedeno spremembo za letna obdobja, ki se začnejo 1. julija 2010 ali pozneje. Uporaba pred tem datumom je dovoljena. Če podjetje uporabi spremembo v zgodnejšem obdobju, ta podatek razkrije.
                  
               
      
         Dodatek E
         
            Kratkoročna izvzetja iz MSRP
         
         Dodajo se naslov, E.3 člen in opomba.
         
            Razkritja glede finančnih instrumentov
         
         
                     E3
                  
                  
                     Podjetje, ki prvikrat uporabi MSRP, lahko uporablja prehodne določbe iz 44.G člena MSRP 7. (1)
                     
                  
               
      
         Dodatek
         
            Sprememba MSRP 7
         
         
            
               Finančni instrumenti: Razkritja
            
         
         44.G člen se spremeni (novo besedilo je podčrtano in izbrisano besedilo je prečrtano) in doda se opomba.
         DATUM UVELJAVITVE IN PREHOD
         
                     44G
                  
                  
                     
                        Izboljšanje razkritij glede finančnih instrumentov (Spremembe MSRP 7, izdane marca 2009), spremenjeni 27., 39. in B.11 člen ter dodani 27.A, 27.B, B10.A in B11.A–B11.F člen. Podjetje mora uporabljati navedene spremembe za letna obdobja, ki se začnejo 1. januarja 2009 ali pozneje. Razkritij, ki jih zahtevajo spremembe, podjetju ni treba zagotoviti za:
                     
                                 (a)
                              
                              
                                 letno ali vmesno obdobje, vključno z izkazom stanja, predloženim v letnem primerjalnem obdobju, ki se konča pred 31. decembrom 2009, ali
                              
                           
                                 (b)
                              
                              
                                 izjavo stanja na začetku najzgodnejšega primerjalnega obdobja na datum pred 31. decembrom 2009.
                              
                           
               Uporaba pred tem datumom je dovoljena. Če podjetje uporabi spremembe za zgodnejše obdobje, ta podatek razkrije. (2)
         
      
      
         (1)  E.3 člen je bil dodan na podlagi Omejenega izvzetja iz primerjalnih razkritij MSRP 7 za podjetja, ki prvikrat uporabijo MSRP (Sprememba MSRP 1, ki je bil izdana januarja 2010). Da bi se izognili potencialni uporabi ugotovitev za nazaj in zagotovili, da podjetja, ki prvikrat uporabljajo MSRP, niso v slabšem položaju kot pripravljavci sedanjih MSRP, se je upravni odbor odločil, da je treba podjetjem, ki prvikrat uporabljajo MSRP, dovoliti, da uporabljajo iste prehodne določbe, ki so dovoljene za obstoječe pripravljavce računovodskih izkazov, pripravljenih v skladu z MSRP, ki so vključeni v Izboljšanje razkritij glede finančnih instrumentov (Spremembe MSRP 7).
      
         (2)  44.G člen je bil spremenjen na podlagi Omejenega izvzetja iz primerjalnih razkritij MSRP 7 za podjetja, ki prvikrat uporabijo MSRP (Sprememba MSRP 1, ki je bil izdana januarja 2010). Upravni odbor je spremenil 44.G člen, da bi pojasnil svoje sklepe in nameravan prehod za Izboljšanje razkritij glede finančnih instrumentov (Spremembe MSRP 7).